
Naslov: Otvoritev obnovljenega Valvasorjevega kompleksa 

Napoved za voditelja:

V Krškem so slovesno odprli obnovljeno Valvasorjevo hišo, ki skupaj s sosednjima stavbama, Jarnovičevo in Kaplanovo, tvorijo Valvasorjev kompleks. V njem bodo svoj prostor imele kulturne ustanove in tudi Mestni muzej. 

T- Iz Krškega GORAN ROVAN /

X- Snemalec in montažer Jože Grajžl /

Zaključna obnova Valvasorjevega kompleksa je stala poltretji milijon evrov. V novem Mestnem muzeju je že postavljena podarjena zbirka kiparja in medaljerja Vladimirja Štovička, sledile pa ji bodo še druge. 

T- FRANC BOGOVIČ /
X- župan občine Krško /

»Tako se najprej spominjamo velikega Janeza Vajkarda Valvasorja, ki je v tej hiši tudi umrl, v nadaljevanju posvetimo spomin Adamu Bohoriču, Juriju Dalmatinu, velikima Krčanoma, ki sta zaslužna za slovensko pisano besedo. Prav tako pa bo v Mestnem muzeju prostor za pomembne meščane, ki so zaznamovali drugo polovico 19. stoletja.«

Med njimi sta tudi zakonca Josipina in Martin Hočevar ter pisatelj Janez Mencinger. Današnje slavnostne otvoritve sta se udeležila tudi dva Valvasorjeva potomca, ki živita v Avstriji.

T- dr. FRANZ ALFONS MAHNERT /
X- Valvasorjev potomec iz Avstrije /

Izjava v nemščini – potreben RP in prevod

Valvasorjev kompleks bo s svojo dejavnostjo prav gotovo oživil staro mestno jedro in vanj privabil različne obiskovalce.

